Diari Oficial de la Generalitat Valenciana


Sumari del DOGV 2467, del 10-03-1995 (1995/834071)

ORDRE de 23 de gener de 1995, de la Conselleria d'Educació i Ciència, sobre concessió de permisos i llicències al personal docent no universitari.
--------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/01/23/(1)/dof/vci/html**

### Dades del document

Número de DOGV
:   2467

Data del DOGV
:   10-03-1995

Secció del DOGV
:   DISPOSICIONS GENERALS

Número del document
:   1995/834071


Data del document
:   23-01-1995

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 23 de gener de 1995, de la Conselleria d'Educació i Ciència, sobre concessió de permisos i llicències al personal docent no universitari.   
L'article vuitè del Decret 50/1989, de 18 d'abril, del Govern Valencià (DOGV de 27.06.89), estableix el règim de permisos i llicències aplicable al personal que presta serveis a l'administració de la Generalitat Valenciana en règim de dret administratiu, sense perjudici de les normes específicament dictades per al personal docent no universitari.  
La disposició addicional quarta del Decret 114/1993, de 26 de juliol, del Govern Valencià (DOGV de 02.08.93), pel qual s'estableix el Reglament Orgànic i Funcional de la Conselleria d'Educació i Ciència, atribueix als directors territorials d'Educació la competència per a la concessió de determinats permisos i llicències al personal docent no universitari.  
L'adequada organització i funcionament dels centres docents, i també el reconeixement de l'autonomia funcional d'aquests, aconsella que els directors dels centres esmentats, com a caps immediats del personal que depèn d'ells, exercesquen la facultat per resoldre les sol·licituds de determinats permisos i llicències no atribuïda a òrgans superiors o que, per les pròpies característiques, requeresquen la resolució d'altres òrgans. Consideracions semblants són d'aplicació als centres de professors i serveis psicopedagògics escolars.  
En atenció d'aquests motius, i fent ús de les atribucions que em confereix l'apartat e de l'article 35 de la Llei 5/1983, de 30 de desembre, del Govern Valencià  
ORDENE:  
Primer  
1. Correspon als directors dels centres docents no universitaris, centres de professors i serveis psicopedagògics escolars, pel que fa al personal docent destinat en aquests, resoldre les sol·licituds de permisos i llicències a què es refereixen els punts 2, 3 i 4 (llevat dels permisos per a realitzar estudis sobre matèries directament relacionats amb la funció pública), 5, 6 i 8 de l'article vuitè, apartat u, del Decret 50/1989, de 16 d'abril, del Govern Valencià.  
2. Contra la resolució del director del centre o servei, es podrà interposar recurs ordinari davant el director territorial d'Educació.  
Segon  
1. Correspon al director territorial d'Educació, pel que fa al personal docent no universitari destinat a centres i serveis situats en el seu àmbit territorial, resoldre sobre:  
1.1. Les llicències per malaltia, les pròrrogues d'aquestes, les llicències per raó d'embaràs o part, per raó de matrimoni i per assumptes propis. La concessió de les dues últimes llicències s'atendrà al que disposa l'article vuitè, apartat u, punt 1 i apartat dos, respectivament, del Decret 50/1989 esmentat. No obstant això, la llicència per assumptes propis podrà ser autoritzada, excepcionalment, per períodes inferiors, amb l'informe previ del director del centre, tenint en compte les necessitats del servei.  
1.2. El permís a què es refereix el punt 10 de l'apartat u de l'article vuitè del Decret 50/89 esmentat.  
2. Contra la resolució del director territorial d'Educació, es podrà interposar recurs ordinari davant el director general de Personal, de la Conselleria d'Educació i Ciència.  
Tercer  
Correspon al director general de Personal, de la Conselleria d'Educació i Ciència, resoldre sobre els permisos i les llicències del personal docent no univer-sitari, la resolució dels quals no estiga expressament atribuïda a uns altres òrgans.  
València, 23 de gener de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI